
ΗΜΕΡΗΣΙΟ ΣΧΕΔΙΟ ΜΑΘΗΜΑΤΟΣ ΣΤΗ ΦΥΣΙΚΗ ΑΓΩΓΗ
ΕΝΟΤΗΤΑ ΑΝΤΙΣΦΑΙΡΙΣΗΣ – 2ο ΜΑΘΗΜΑ
ΓΥΜΝΑΣΙΟ _____________________________                                      ΗΜΕΡΟΜΗΝΙΑ:________________
Τάξη: ΓΥΜΝΑΣΙΟ - ΛΥΚΕΙΟ           Αρ. Μαθητών/ριών: έως 25
Καθηγητής Φυσικής Αγωγής: Λούης Χατζηλοίζου
	ΣΤΟΧΟΔΕΣΙΑ

	Δείκτες Επιτυχίας
	Δείκτες Επάρκειας

	1ος ΣΚΟΠΟΣ: Ανάπτυξη κινητικών δεξιοτήτων και ικανοποιητική εκτέλεση ορισμένων από αυτές.

	1. Συνδυάζουν βασικές μετακινήσεις του τένις στο σέρβις
2. Εκτελούν την βασική τεχνική του Σέρβις και της επιστροφής του σέρβις
3. Εφαρμόζουν βασικές τακτικές παιγνιδιού στο σέρβις
	1.1 Θέση εκτέλεσης του Σέρβις
1.2 Μετακίνηση μετά την εκτέλεση του σέρβις για κάλυψη του γηπέδου
1.3 Θέση παίκτη που υποδέχεται το σέρβις
1.4 Μετακίνηση του παίκτη που υποδέχεται το σέρβις μετά το χτύπημα επιστροφής για κάλυψη του γηπέδου
1.5 Κάλυψη του γηπέδου στα χτυπήματα εδάφους
2.1  Φάσεις του χτυπήματος σέρβις
2.1.1 Λαβή
2.1.2 Προετοιμασία ρακέτας
2.1.3 Ρίξιμο της μπάλας (toss)
2.1.4 Επαφή στο ψηλότερο σημείο έκτασης του χεριού
2.1.5 Ομαλό τελείωμα της ρακέτας
3.1 Σταθερά χτυπήματα σέρβις για να μην γίνει το λάθος
3.2 Χτυπήματα σέρβις στην αδύνατη πλευρά του αντιπάλου
3.3 Επιστροφή του σέρβις όταν η μπάλα είναι δύσκολη ή εύκολη 

	2ος ΣΚΟΠΟΣ: Απόκτηση γνώσεων από την αθλητική επιστήμη και παράλληλη εφαρμογή τους για την αποτελεσματικότερη συμμετοχή σε παρούσες και μελλοντικές συνθήκες φυσικής δραστηριότητας.

	Γνωρίζουν τους βασικούς κανονισμούς του αθλήματος
	1.1 Όρια του γηπέδου
1.2 Όταν σερβίρουν να χτυπούν το μπαλάκι στο τετράγωνο του σέρβις διαγώνια.
1.3 Όταν επιστέφουν να χτυπούν το μπαλάκι σε ολόκληρο το γήπεδο του αντιπάλου.

	3ος ΣΚΟΠΟΣ: Ανάπτυξη και διατήρηση κατάλληλου επιπέδου φυσικής κατάστασης για προαγωγή της υγείας

	Εκτελούν σταματήματα με ισορροπία 
	Χαμηλό κέντρο βάρους

	4ος ΣΚΟΠΟΣ: Απόκτηση θετικής εμπειρίας μέσα από την φυσική δραστηριότητα και ανάπτυξη της αυτό-έκφρασης και της κοινωνικότητας

	Να εμπλακούν συνεργατικά και ανταγωνιστικά σε δραστηριότητες και παιγνίδια του Τένις και στο τέλος να έχουν θετικές εμπειρίες,
	Συζήτηση στο τέλος του μαθήματος τα συναισθήματα τους θετικά/αρνητικά. 

	5ος ΣΚΟΠΟΣ: Κατανόηση και σεβασμός της διαφορετικότητας των ατόμων και συνεργασία με όλους και όλες.

	Συνεργάζονται με άτομα διαφορετικών ικανοτήτων
	Σε ζευγάρια διαφορετικών ικανοτήτων κάνουν ασκήσεις χαμηλής έντασης και με πιο αργές μπάλες σε πιο μικρό χώρο. 

	6ος ΣΚΟΠΟΣ: Επίδειξη υπεύθυνης αθλητικής και κοινωνικής συμπεριφοράς ως συμμετοχής στη φυσική δραστηριότητα

	Αποφεύγουν διαμάχες και να είναι σε θέση να επιλύουν αμφισβητούμενες φάσεις κατά την διεξαγωγή των παιγνιδιών χωρίς την παρέμβαση του καθηγητή.
	Μπάλα μέσα ή έξω. Ο πρώτος λόγος στο παίχτη που είναι πλησιέστερος στην μπάλα. Συνεργασία στις αποφάσεις. 

	ΠΡΟΗΓΟΥΜΕΝΗ ΓΝΩΣΗ

	2ο μάθημα. Οι μαθητές έχουν διδαχθεί το κράτημα της ρακέτας, τις μετακινήσεις, τη θέση ετοιμότητας και τα χτυπήματα εδάφους forehand και backhand. Επίσης, σε επίπεδο τακτικής, έχουν διδαχθεί να παίζουν σταθερά ώστε να αποφεύγουν τα λάθη και να προσπαθούν να μετακινήσουν τον αντίπαλο.

	ΣΤΙΛ ΔΙΔΑΣΚΑΛΙΑΣ

	1. Πρακτικής διδασκαλίας
2. Αμοιβαία διδασκαλία
3. Αυτοελέγχου 

	ΕΚΤΕΛΕΣΗ

	Χώρος: 1 τροποποιημένο γήπεδο πετοσφαίρισης
	Διάρκεια Μαθήματος: 40 λεπτά 
Επίπεδο: Τάξη μικτής ικανότητας – Αρχάριοι προς μέσο επίπεδο

	Απαιτούμενος εξοπλισμός:
· 30 κόκκινες μπάλες εξωτερικού χώρου ή κόκκινες σφουγγαρένιες μπάλες εσωτερικού χώρου
· 8 πλαστικές καρέκλες ή κώνοι με βαριά βάση, ύψους τουλάχιστον 80 εκ., και κορδέλες ή 4 mini tennis nets
· 16–18 στρογγυλοί στόχοι εδάφους για την οριοθέτηση του γηπέδου και/ή masking tape
· 25 ρακέτες 27’

	Προθέρμανση (5 λεπτά)

	1 – Εισαγωγή (2 λεπτά)
1. Οι μαθητές, σε ημικύκλιο, κάνουν διατάσεις καθώς πραγματοποιώ την εισαγωγή μου.
2. Παροχή ευκαιρίας για ανάκληση προαπαιτούμενης γνώσης. Επανάληψη κύριων σημείων που διδάχθηκαν στο 1ο μάθημα.
3. Εξηγώ τους κανόνες του μαθήματος και κάποιες ρουτίνες.
2- Δυναμικό Ζέσταμα (3 λεπτά)
· Οι μαθητές, χωρίς ρακέτα, εκτελούν μετακινήσεις στο γήπεδό τους, ξεκινώντας από την τελική γραμμή:
· Τρέξιμο προς το φιλέ με περιφορές των χεριών και επιστροφή στην τελική γραμμή με back pedal και πλάγια βήματα, ×3
· Τρέξιμο προς τον στόχο, πλάγια βήματα σε κύκλο γύρω από τον στόχο και επιστροφή με back pedal, 2×2
· Τρέξιμο προς τον στόχο, αναπηδήσεις split steps με τα χέρια μπροστά και επιστροφή με πλάγια βήματα, ×3
· Επιτόπιες αναπηδήσεις, jumping jacks, side to side, κουτσό στο ένα πόδι και στη συνέχεια στο άλλο
· Πλάγια βήματα προς τα δεξιά και, με το ηχητικό σήμα, οι μαθητές στρέφονται δεξιά και κάνουν επιτόπια χαμηλά γόνατα. Στη συνέχεια εκτελούν την άσκηση προς την αντίθετη κατεύθυνση.

	Κύριο Μέρος (25-30 λεπτά)

	Περιεχόμενο
	Περιστροφές/οργάνωση
/διαφοροποίηση
	Σημεία Έμφασης

	1η άσκηση – Εκτέλεση σέρβις μόνο με μπάλα
1. Οι μαθητές, σε ζευγάρια, ρίχνουν την μπάλα με το ένα χέρι πάνω από το κεφάλι, σημαδεύοντας το απέναντι τετράγωνο του σέρβις. Ο αντίπαλος πιάνει την μπάλα με τα χέρια και στη συνέχεια την επιστρέφει. Παίζουν συνεργατικά. Κερδίζουν 1 πόντο αν η μπάλα φτάσει στον στόχο και ο αντίπαλος την πιάσει χωρίς να του πέσει.
2. Όπως πριν, οι μαθητές ρίχνουν διαγώνια.
3. Οι μαθητές ρίχνουν διαγώνια, με στόχο την αδύνατη πλευρά του αντιπάλου. Ο παίκτης που υποδέχεται πιάνει την μπάλα μπροστά και στο πλάι, από την αδύνατη πλευρά.
	Χρόνος 5 λεπτά
· Οι μαθητές ασκούνται σε ζευγάρια στα γήπεδά τους
· 1 μπάλα και ένας στόχος εδάφους για κάθε μαθητή
	· Ο μαθητής που ρίχνει την μπάλα στέκεται πίσω από την τελική γραμμή, στο μέσο μεταξύ της πλάγιας γραμμής και του κέντρου του γηπέδου.
· Ο μαθητής που υποδέχεται στέκεται πίσω από την τελική γραμμή, στο μέσο μεταξύ της πλάγιας γραμμής και του κέντρου του γηπέδου.
· Ο μαθητής που ρίχνει στέκεται σε πλάγια θέση, με το αριστερό πόδι μπροστά για τους δεξιόχειρες.
· Ο μαθητής που υποδέχεται στέκεται σε θέση ετοιμότητας, με τα πόδια ανοικτά στο πλάτος των ώμων.
· Η μπάλα ρίχνεται με αλυσιδωτή κίνηση ώμου, βραχίονα, αγκώνα, πήχη και καρπού.
· Ο παίκτης που υποδέχεται αφήνει το μπαλάκι να αναπηδήσει και πιάνει την μπάλα κατά την κάθοδό της.
· Οι παίκτες παραμένουν συγκεντρωμένοι στο μπαλάκι.

	2η άσκηση – Εκτέλεση toss
1. Επίδειξη του κρατήματος της μπάλας με τα δάκτυλα του αδύνατου χεριού.
2. Οι μαθητές στέκονται πίσω από τον στόχο τους και ρίχνουν την μπάλα προς τα πάνω με το αδύνατο χέρι. Την αφήνουν να αναπηδήσει στον στόχο που βρίσκεται μπροστά τους. Κερδίζουν 1 πόντο όταν η μπάλα βρει τον στόχο.
	Χρόνος 5’
· Οι μαθητές σε ημικύκλιο
· 1 μπάλα για κάθε μαθητή
· Οι μαθητές ασκούνται ατομικά στα γήπεδά τους
· 1 μπάλα και ένας στόχος εδάφους για κάθε μαθητή
	· Η παλάμη βλέπει προς τα πάνω
· Η μπάλα στηρίζεται μέσα στα δάκτυλα.
· Το τεντωμένο χέρι κατεβαίνει, πλησιάζει τον μηρό και, με συνεχόμενη κίνηση, ανεβαίνει, απελευθερώνοντας την μπάλα στο ψηλότερο σημείο της έκτασής του.
· Το χέρι συνεχίζει την πορεία του και δείχνει κατακόρυφα προς τον ουρανό.
· Καθώς το χέρι κατεβαίνει, το βλέμμα είναι στραμμένο μπροστά, προς τον στόχο, ενώ καθώς ανεβαίνει, στρέφεται προς την μπάλα.

	3η Άσκηση – Επίδειξη της τεχνικής του Σέρβις
1. Επίδειξη του κρατήματος της ρακέτας, της προετοιμασίας της προς τα πίσω και πάνω, του σημείου επαφής και του τελειώματος. Οι μαθητές μιμούνται την κίνηση σαν καθρέφτες.
	Χρόνος 5’ 
· Οι μαθητές σε ημικύκλιο
· Ασκούνται ατομικά με 1 ρακέτα χωρίς μπάλα
	· Κράτημα της ρακέτας στο κάτω μισό της λαβής της.
· Λαβή χειραψίας ή continental
· Το χέρι που κρατά τη ρακέτα και το χέρι που κρατά την μπάλα βρίσκονται μαζί, μπροστά και στο πλάι της δυνατής πλευράς, ελαφρώς τεντωμένα.
· Τα δύο χέρια κατεβαίνουν μαζί με αργή, ελεγχόμενη κίνηση και διαχωρίζονται στο ύψος του μηρού. Το χέρι με τη ρακέτα κινείται κυκλικά προς τα πίσω, πίσω από το σώμα και την πλάτη, ενώ το χέρι που κρατά την μπάλα κινείται μπροστά και πάνω.
· Το χέρι που κρατά τη ρακέτα κάνει έναν μικρό κύκλο πίσω από την πλάτη και εκτείνεται μπροστά και δεξιά για τους δεξιόχειρες, στο ψηλότερο σημείο, ώστε να έρθει σε επαφή με την μπάλα.
· Επαφή με την μπάλα και τελείωμα της ρακέτας.

	4η Άσκηση – Εκτέλεση σέρβις και επιστροφή
1. Με τη ρακέτα στο σημείο επαφής
2. Με τη ρακέτα στην πλάτη
3. Με τη ρακέτα σε trophy position
4. Ολοκληρωμένα 
5. Η επιστροφή να γίνεται πάντα διαγώνια ή προς το κέντρο.
6. Επιτυγχάνεται πόντος όταν ολοκληρωθούν το σέρβις και η επιστροφή στον πόντο. Με τη λήξη του διαθέσιμου χρόνου, κερδίζει η ομάδα με τους περισσότερους πόντους.
	Χρόνος 5’
· Οι μαθητές ασκούνται σε ζευγάρια στο γήπεδό τους
· 1 ρακέτα, 1 μπάλα και ένας στόχος εδάφους για κάθε μαθητή
	· Το σημείο επαφής βρίσκεται στο ψηλότερο σημείο και ελαφρώς δεξιά του κορμού.
· Κατακόρυφο toss
· Το χέρι που εκτελεί το toss να εκτείνεται κατακόρυφα
· Ρυθμική κίνηση της ρακέτας: αργά – γρήγορα

	5η Άσκηση – Παιγνίδι μονό – διπλό με στόχο να κερδηθεί ο πόντος
1. Στο μισό γήπεδο, οι παίκτες παίζουν 1×1 για τον πόντο. Ξεκινούν με σέρβις.
2. Σε ολόκληρο το γήπεδο οι παίκτες παίζουν διπλό 2×2, όπως προηγουμένως.
	Χρόνος 10’
· Οι μαθητές ασκούνται σε ζευγάρια στο γήπεδό τους
· 1 ρακέτα, 1 μπάλα και ένας στόχος εδάφους για κάθε μαθητή
· Οι μαθητές παίζουν 2 εναντίον 2 στο γήπεδό τους
· Οι μαθητές στέκονται πίσω από την τελική γραμμή
	· Να βλέπουν πού στέκεται ο αντίπαλος
· Να στέλνουν την μπάλα μακριά από τον αντίπαλο, ώστε να τον κάνουν να μετακινηθεί
· Να γίνεται κάλυψη του γηπέδου
· Να μετρούν και να κρατούν σκορ

	Ανακεφαλαίωση/Αποθεραπεία (2-5 λεπτά)
Διατάσεις και θετικές ή αρνητικές εντυπώσεις από την εμπειρία τους. Οι μαθητές ερωτώνται αν ένιωσαν το αίσθημα της επιτυχίας ή της αποτυχίας και αν το μάθημα τους έδωσε τη δυνατότητα και τον τρόπο να εργαστούν για να βελτιωθούν.

	Αξιολόγηση 
Συντρέχουσα διαμορφωτική

